بقات عذراء تتجري فالدروج حتى طلعات لسطاح سدات عليها فالبيت تما و جلسات فوق السداري...بقات شحال ساهية فالأرض و افكارها مخربقين هادشي غادي و تيحماض عندها و زواجها غادي و تيخرج من الأوهام لأرض الواقع ميمكنش ليها تزوج بشي واحد ماهازة من جيهتو ولو ذرة وحدة د المشاعر ولو يكون تيبغيها هو..حلمها الثاني هو تلقا شريك حياتها لي تبغيه و يبغيها حب متبادل يفهمو بعضياتهوم يحسسها بالحماية ولكن كيف قلت هدا حلمها ولكن واقعها حاجة خرى ضحية لعادة برجها الصارمة..زواج الأقارب بالإجبار هادشي بحد داتو دار ليها الخنقة و حاسة بشي حاجة ثقيلة على قلبها بحال الحجرة خصها تدير شي حاجة خصها تحرك ولا كاع لي حلمات بيه غيتهدم بالعادات و التقاليد....